**Fråsegn frå Stryn, Stad, Gloppen, Kinn og Bremanger Arbeidarparti til årsmøte i Vestland Arbeidarparti 2025.**

**Infrastruktur.**

**Tittel:** **Finansiering av utbygging av ny lang tunnel på Rv. 15 mellom Stryn og Skjåk må sikrast prioritet i statsbudsjett.**

**Fra:** Stryn AP, Stad AP, Gloppen AP Kinn AP, Bremanger AP

**Forslag:**

**Midlar til utføring av rassikring, tunnelbygging og oppgradering av riks- og fylkesvegnettet må aukast i statsbudsjetta, minimum i samsvar med NTP 2025-2036.**

**Grunngjeving.**

Eit vegnett som gir god regularitet, trygg veg, lågast mogleg transportkostnader og best miljø er svært viktig for det ekspansive og verdiskapande næringslivet på Vestlandet.

Regjeringa har vedteke konsept for ny Rv. 15 Strynefjellstunnel (konsept B1 med arm til Geiranger). Prosjektet er eit av 11 prosjekt med særskilt prioritet som Regjeringa har lagt inn i Statens vegvesen si portefølje. Reguleringsplanarbeidet er starta. Når prosjekt vert ferdig planlagt er det svært viktig at finansiering av utbygging vert følgt opp gjennom prioritering i statsbudsjetta.